A határozat elfogadásához minősített többség szükséges!

IV. Egyebek napirendhez: 

Döntés a Szekszárd és Térsége Önkormányzati Társulás megszüntetéséről
A 2015. november 25.-ei testületi ülésen már tájékoztattuk a T. testületet arról, hogy a Szekszárd és Térsége Önkormányzati Társulás működésének felülvizsgálata folyamatban van, tekintettel arra, hogy megállapítást nyert, hogy a Társulás feladatköre - a belső ellenőrzési feladatok ellátása kivételével - kiüresedett. Mindezekre tekintettel a felülvizsgálat eredményeként a Társulási Tanács úgy határozott, hogy a feladatok kiüresedésére tekintettel a Társulást megszünteti.
A Magyarország helyi önkormányzatairól szóló 2011. évi CLXXXIX. törvény 88. § (2) bekezdése értelmében a társulásban részt vevő képviselő- testületek mindegyikének minősített többséggel hozott döntése szükséges a társulás megszüntetéséhez.

Mindezekre tekintettel javasolom az alábbi határozati javaslat elfogadását:

Határozati javaslat:


1. Őcsény Község Önkormányzatának Képviselő-testülete a Szekszárd és Térsége Önkormányzati Társulás 2016. február 29. napjával történő megszüntetéséhez hozzájárulását adja.

2. A Képviselő- testület a Szekszárd és Térsége Önkormányzati Társulás Társulási Tanácsa által hozott 18/2015. (XII. 18.), valamint az 1/2016. (II. 4.), 2/2016. (II. 4.) TT határozatban foglalt, vagyonfelosztással kapcsolatos döntéssel egyetért és jóváhagyja.

3. A Képviselő- testület felhatalmazza a polgármestert a társulást megszüntető megállapodás aláírására.

Felelős: Fülöp János polgármester

Határidő: 1. pont tekintetében: 2016. február 15.
                3. pont tekintetében: 2016. február 29.
Határozatról értesül: Szekszárd Megyei Jogú Város Önkormányzata
                                 Pénzügy
                                 Irattár



Őcsény, 2016. február 5.


                                                                         Fülöp János
                                                                         polgármester

